Pressemeddelelse

August 2012

Åbent Hus hos Peugeot den 8.-9. september

**Alle landets Peugeot-forhandlere åbner dørene til et spændende Åbent Hus den 8.-9. september fra kl. 11-16, hvor der er spot på Peugeots helt nye og unikke privatleasingkoncept med 0 kr. i udbetaling: Peugeot Express, og samtidig mulighed for at få en prøvetur i den nye Peugeot 208 med den innovative 1,2 VTi 82 hk motor, som kører op til 22,2 km/l og har en frapris på 153.990 kr.**

**Nul udbetaling og automatisk kreditgodkendelse**

Peugeot har som de eneste i branchen lanceret et unikt privatleasingkoncept, som er baseret på nul udbetaling og automatisk kreditgodkendelse. Det betyder helt konkret, at hvis man er mindst 21 år, ikke er registreret i RKI ([www.experian.dk](http://www.experian.dk)) og har en månedlig bruttoløn på mindst 15.000 kr., skal man blot tage sin lønseddel med ned til sin lokale Peugeot-forhandler og så kan man indenfor kort tid sidde bag rattet af en ny Peugeot.

Der er ingen uforudsete udgifter, for man betaler en fast månedlig ydelse, som også inkluderer Peugeot Service- og reparationsaftale. Det giver økonomisk tryghed og ro i sindet, for man skal hverken tænke på udgifter til service eller hvor meget bilen er værd, når man skal af med den.

**208 med helt ny benzinmotor**

Åbent Hus-arrangementet giver samtidig rig mulighed for at prøvekøre nogle af de mange modeller i Peugeots brede modelprogram, der netop er blevet udvidet med et vigtigt familiemedlem: 208 1,2 VTi 82 hk.

Peugeot 208 er den første model, som tilbydes med Peugeots helt nye 3-cylindrede benzinmotor, som er resultatet af tre års intensivt arbejde. Hele 52 godkendte patenter, hvoraf de 17 er i topstykket, vidner om den innovation og forskning, der er lagt i denne nye motor. Målet ved projektets start: Reduceret CO2-emission med 25 % i forhold til den velkendte 4-cylindrede TU motor, højt moment ved lavt omdrejningstal og en vægtreduktion på 25 kg. Resultatet er ikke til at tage fejl af – den nye 1,2 l 3-cylindrede motor yder i 208´eren 82 hk, kører op til 22,2 km/l og har et CO2-udslip på 104 g/km,

hvilket placerer den blandt de absolut mest brændstoføkonomiske benzinmodeller i sin klasse. Peugeot 208 Active 1,2 VTi 82 har en pris på 153.990 kr.

**Vind OK brændstofkort**

Peugeot-forhandlerne over hele landet ser frem til at fremvise den nye 208´er og står parat til at fortællende uddybende om Peugeot Express.

Hvis man i Åbent Hus-weekenden skriver under på en Peugeot Express aftale, deltager man samtidig i konkurrencen om et OK brændstofkort til en værdi af 5.000 kr.

Peugeot udlodder 10 brændstofkort denne weekend og trækker lod blandt alle godkendte Peugeot Express kontrakter.